Kolmapäeval käisin Eesti fotofestivali korraldatud üritusel "Tagaratastel Tallinna vanalinna pildistama" ehk siis osad liikusid SegWaydega ning "kamp" fotograafe pildistas neid. See on organisatsioon, kes ühendab endas fotograafiast huvituvad inimesed ning korraldavad ka erinevaid üritusi. Üritus oli lahe, seltskond mõnus ning sain hulgaliselt uusi tutvusi, mis tuleb kindlasti minu pildistamise hobile suuresti kasuks. Alguses oli mõte, et  proovin ka ise Segwayga  sõita, kuid kahjuks prooviks see vaid jäigi - astusin korra peale, liikusin meetri edasi ja tagasi ning tulin maha. Nipp seisneb selles, et Segway hoiab ise tasakaalu ning kui sa hakkad proovima ise tasakaalu hoida, hakkab ta edasi-tagasi kaootiliselt liikuma, mistõttu tundub kogu asi vägagi ebakindel. Mulle üldiselt sellised asjad ei meeldi, kuigi samas.. kui tunne käes, on sellega üsnagi lihtne sõita. Ette kallutades liigub see asjandus edasi, taha  tõmmates tagasi (ja ka pidurdab). Oma osa mängis tunde kätte saamisel kindlasti ka see, et alustasime nende kontori eest, viru tänavalt, mis on vanalinnas ning kus on munakivitee mõlemale poole kaldu ning seeõttu ei suutnud ma sellega kuidagi kindlust leida. Igaljuhul, tulevikus tahaks ma selle tunde siiski kätte saada, eks näeb   .